ฮั่งเส็งปิดทะยาน 181.86 จุด รับข้อมูลศก.จีน
ฮั่งเส็งปิดทะยาน 181.86 จุด รับข้อมูลศก.จีน
1 เม.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 181.86 จุด หรือ 0.73% ปิดวันนี้ที่ 25,082.75 จุด ภายหลังจากที่จีนได้เปิดเผยว่า กิจกรรมในภาคการผลิตกลับมาขยายตัวอีกครั้งในเดือนมี.ค.
สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนในเดือนมี.ค. ฟื้นตัวขึ้นเล็กน้อยแตะ 50.1 จาก 49.9 ในเดือนก.พ.
ดัชนีที่สูงกว่า 50 แสดงให้เห็นว่าภาคการผลิตการขยายตัวจากเดือนก่อนหน้า และหากดัชนีปรับตัวต่ำกว่าระดับ 50 จุดก็จะบ่งชี้ถึงภาวะหดตัว